### Resume

Planstrategi 2023 har været i offentlig høring i otte uger. Kommunen har modtaget 6 indlæg og forvaltningen vurderer ikke, at bemærkningerne giver anledning til ændringer af strategien.

### Sagsfremstilling

Byrådet vedtog den 16. august 2023 Planstrategi 2023 og besluttede samtidig at sende strategien ud i en otte ugers høring, bilag 1. Strategien har nu været i høring og det har i den periode været muligt at sende bemærkninger til strategien. Byrådet skal herefter tage stilling til, om de bemærkninger der er kommet fra offentligheden, giver anledning til at ændre i strategien. Herefter skal vedtagelsen af planstrategien offentligt bekendtgøres.

I høringsperioden er der kommet seks indlæg, hvoraf fire er indsendt fra andre offentlige myndigheder og to fra foreninger. Bemærkningerne fra de offentlige myndigheder har karakter af tilkendegivelser og der foreslås ikke ændringer i strategien. I forhold til Ældrerådet vurderer forvaltningen dels, at strategien er dækkende for de fremsatte synspunkter dels, at de fremsatte ønsker håndteres af andre sektorplaner. I forhold til Give Udviklingsråd anbefaler forvaltningen, at kommunen vurderer hvilke tiltag, der kunne give en øget opmærksomhed på de udbudte erhvervsgrunde. Forvaltningen har udarbejdet et notat med resumé af indlæggene og forslag til besvarelser, bilag 2. Forvaltningen vurderer, at der ikke er anledning til at ændre Planstrategi 2023 på baggrund af de indkomne bemærkninger,

Efter vedtagelsen af planstrategien indledes arbejdet med at revidere kommuneplanen, se bilag 3 proces-og tidsplan.

### Klima og resiliensvurdering

Planstrategien sætter en retning for en bæredygtig udvikling af kommunen. Strategien indeholder bl.a. principper for, hvordan vi indgår partnerskaber om langsigtede og bæredygtige valg, hvordan hensynet til naturen kan opprioriteres, hvordan vi kan økonomisere forbruget af arealressourcer og mindske CO2-udledningen og hvordan vi skaber plads til vedvarende energianlæg.

### Sagens videre forløb

Sagen skal behandles af Byrådet.

### Historik

Kommunaldirektøren indstiller, 5. december 2023, pkt. 241:

at Økonomiudvalget anbefaler over for Byrådet, at Planstrategi 2023 vedtages endeligt uden ændringer

at vedtagelse af planstrategien offentliggøres

Beslutning fra Økonomiudvalget, 5. december 2023, pkt. 241:

Anbefales.

### Beslutning

Godkendt.

Fraværende: Jano Svendsen. I stedet mødte René Jessen.